เอานิ้วไปเอาขี้ออกจากตูดเป็นอะไรหรือเปล่า
สวัสดีค่ะ นิ้วนั้นเป็นอวัยวะที่แข็ง โดยเฉพาะส่วนของเล็บ การใช้นิ้วล้วงเข้าไปในรูทวารหนัก จึงอาจทำให้เยื่อบุผิวของลำไส้เกิดการบาดเจ็บและกลายเป็นแผลได้ ซึ่งอาจทำให้มีเลือดออก หรือมีการเจ็บหรือปวดเวลาถ่ายอุจจาระได้ค่ะ ดังนั้น จึงไม่ควรใช้นิ้วล้วงเข้าไปในรูทวารหนักค่ะหากมีอาการท้องผูก คืออุจจาระแข็ง ถ่ายออกได้ยาก ควรใชวิํธีอื่นๆ ที่ช่วยให้อุจจาระนิ่ม และถ่ายอุจจาระง่าย ได้แก่ การดื่มน้ำเปล่ามากๆ อย่างน้อยวันละ 8-10 แก้ว เน้นทานอาหารที่มีไฟเบอร์ตามธรรมชาติสูง คือ ผัก ผลไม้ และธัญพืชต่างๆ ลดปริมาณการทานเนื้อสัตว์ลง อาจทานโยเกิร์ตหรือนมเปรี้ยว ซึ่งจะช่วยให้ถ่ายง่ายขึ้นได้ เนื่องจากมีแบคทีเรียที่ไปช่วยการทำงานของลำไส้ใหญ่ หมั่นออกกำลังกายเป็นประจำเพื่อให้ลำไส้เคลื่อนไหว และควรฝึกขับถ่ายให้เป็นเวลาหากไม่ถ่ายอุจจาระนานเกิน 3 วัน หรืออุจจาระแห้ง แข็ง เป็นก้อนเล็กๆ หรือรู้สึกถ่ายไม่สุด จึงค่อยใช้ยาระบายช่วย ซึ่งมีหลายชนิด เช่น ใยอาหารหรือไฟเบอร์สังเคราะห์ต่างๆ หรือใช้ยาระบายกลุ่มกระตุ้น เช่น ยาดัลโคแลค (Dulcolax) ยาบิซาโคดิล (Bisacodyl) ยาเซนโนไซด์ (Sennosides) เป็นต้นนอกจากนี้ยังมียาชนิดยาเหน็บ ซึ่งหากเป็นยาเหน็บกลีเซอรีน ยาจะช่วยทำให้อุจจาระอ่อนนุ่มลงและกระตุ้นการเคลื่อนไหวของลำไส้ ทำให้ถ่ายได้ง่ายขึ้นค่ะ